b"\n_START_ARTICLE_\nSimon Bedford\n_START_SECTION_\nKariera\n_START_PARAGRAPH_\nBedfordov najbolj\xc5\xa1i dose\xc5\xbeek na katerem od jakostnih turnirjev je uvrstitev med 32, ki mu je uspela trikrat doslej: na Svetovnem prvenstvu 1998 (tedaj je premagal zadnjo oviro kvalifikacij Garyja Wilkinsona z 10-9 in nato v prvem krogu prvenstva izpadel proti Stevu Davisus 6-10), na turnirju European Open 2004 (v prvem krogu ga je odpravil Quinten Hann s 5-0) in na turnirju Grand Prix 2008, na katerem je moral v prvem krogu priznati premo\xc4\x8d Petru Ebdonu (izid dvoboja je bil 1-5)._NEWLINE_V sezoni 2007/08 je serijo 8 turnirjev, imenovano PIOS (Pontin's International Open Series), kon\xc4\x8dal na \xc4\x8detrtem mestu in si tako povrnil svoje mesto v svetovni karavani v sezoni 2008/09. V celotni sezoni je solidno nastopal (najve\xc4\x8d to\xc4\x8dk za jakostno lestvico si je nabral na turnirju Grand Prix in v kvalifikacijah za Svetovno prvenstvo - tam je premagal dve oviri in izpadel v tretjem krogu) in si brez te\xc5\xbeav zagotovil mesto med elito tudi za sezono 2009/10."